open-index/open-wikipedia-markdown huggingface dataset:
דרך התה העתיקה

ממוזער|מפת דרך התה
**דרך התה** (בסינית: **茶马古道**, בפיניין: **Chá Mǎ Gǔ Dào**, מילולית "דרך הסוס תה") המכונה כיום בדרך כלל **דרך התה העתיקה** הייתה רשת של שבילים המתפתלים בהרי סצ'ואן, יונאן וטיבט בדרום מערב סין, שנועדו לשמש את סוחרי התה. לעיתים מכונה גם **דרך המשי הדרומית** או **דרך המשי הדרום-מערבית** והיא מהווה חלק ממערכת מסלולים מורכבת המחברת בין סין ודרום אסיה.

ישנם מספר אלמנטים ארכאולוגיים ומונומנטליים ששרדו, כולל שבילים, גשרים, תחנות דרך, עיירות שוק, ארמונות, עמדות גבול ומקדשים לאורך המסלול. מלבד חשיבותה של הדרך לפעילות המסחרית, באופן משמעותי יותר היה הדרך הייתה קריטית לחילופי תרבות בין תת היבשת ההודית, טיבט ודרום-מערב סין. במיוחד, הדרך מילאה תפקיד חשוב מאוד בהתפשטות הבודהיזם בסין ודרום אסיה.

## היסטוריה
[ממוזער| גברים מעמיסים תה, מחוז [סצ'ואן, סין, 1908, צילום:ארנסט הנרי וילסון]]
סצ'ואן ויונאן, ככל הנראה, הם האזורים הראשונים לייצור התה בעולם. התיעוד הראשון של טיפוח התה טוען שהתה טופח על הר מנגדינג בסצ'ואן (蒙顶山) בין צ'נגדו ו מוקדם יותר מאשר שנת 65 לפנה"ס. יא'אן היה מוקד חשוב בסחר התה עד המאה העשרים. מלבד תה, מוצרי משי מצ'נגדו ובמיוחד שוג'ין (蜀锦), נסחרו גם בדרך זו לדרום אסיה מלפני 2000 שנה בערך.

מלפני אלף שנים, דרך התה הייתה הקישור המסחרי העיקרי מיונאן לבנגל דרך מיאנמר; לטיבט ולמרכז סין דרך מחוז סצ'ואן. בנוסף לתה, שיירות הפרדות שנעו בדרך זו נשאו מלח. אנשים וגם סוסים נשאו מטענים כבדים, כשהם נושאים לעיתים מעל 60–90 קילוגרמים תה, שלעיתים קרובות היה יותר ממשקל גופם. הסבלים נשאו מטות עם מוטה ממתכת, הן לצורך איזון תוך כדי הליכה והן כדי לסייע בתמיכה בעומס בזמן מנוחתם, כך שהם לא היו צריכים להניח את המטען.

מאמינים כי זו הייתה רשת המסחר העיקרית לתה והתפשטה ברחבי סין ואסיה מראשיתה במחוז פואר, ליד מחוז סמאתי ביונאן.

המסלול זכה לשם דרך הסוס-תה בשל סחר נפוץ של סוסים טיבטיים לתה סיני, נוהג שתחילתו לפחות משושלת סונג, כאשר הסוסים החסונים היו חשובים לסין כדי להילחם בנוודים לוחמים בצפון.

## תוכניות עתידיות
במאה ה-21 נעשה שימוש במורשת דרך התה לקידום בניית מסילת ברזל שתקשר בין צ'נגדו ללהאסה. מסילת הברזל המתוכננת הזו, היא חלק מתוכנית החומש ה-13 של הרפובליקה העממית של סין, נקראת מסילת סצ'ואן-טיבט (川藏 铁路) ומתוכננת לחבר בין ערים לאורך המסלול כולל קנגדינג.

## גלריה

קובץ:飞仙阁摩崖造像照片.JPG|
קובץ:皇茶园.JPG|גן התה המלכותי, על שמו של הקיסר שיאוזונג מסונג (1186 לספירה) בהר מנגדינג, המקום בו תועד טיפוח התה לראשונה (65 לפני הספירה).
קובץ:衬腰岩茶马古道照片.jpg|הדרך העתיקה ששרדה בפוג'יאנג בין צ'נגדו ליא'אן.
קובץ:唐代甘溪坡茶马古道驿站遗址.jpg|
קובץ:边茶官库.jpg|
קובץ:石塔寺石塔照片.jpg|
קובץ:Markam County Tibet.jpg|
קובץ:Chamdo Mekong.png|
קובץ:Nathu La.jpg|


## ראו גם
* תה
* דרך משי

## קישורים חיצוניים

* קרן דרך המשי - מאמר סמכותי על מסלול התה העתיק מאת יאנג פוקאן, מנהל האקדמיה למדעי החברה ביונאן.
* דרך התה - מגזין נשיונל ג'יאוגרפיק

## הערות שוליים

קטגוריה:טיבט: היסטוריה
קטגוריה:סין: רכבות
קטגוריה:סין: כלכלה
קטגוריה:אסיה: מסחר
עונת 2007/2008 בליגת כדורגל נשים

**עונת 2007/2008 ב[[ליגת העל בכדורגל נשים|ליגת כדורגל נשים]]** הייתה העונה ה-10 של ליגות כדורגל הנשים בישראל תחת אחריות הההתאחדות לכדורגל בישראל. העונה הסדירה נפתחה ב-20 בנובמבר 2007 והסתיימה ב-22 באפריל 2008.

הליגה הסדירה כללה 12 קבוצות, ששיחקו ביניהן במשך 2 סיבובים בני 11 מחזורים כל אחד - 22 מחזורים בסך הכל.

מכבי חולון, אלופת העונה הקודמת, הגנה על תוארה וזכתה באליפות בפעם החמישית בתולדותיה.

## טבלת הליגה הסדירה בסיום העונה

## מלכת השערים

## ראו גם
* גביע המדינה בכדורגל נשים 2007/2008

## קישורים חיצוניים
* עונת 2008–2007 בליגת נשים, באתר ההתאחדות לכדורגל בישראל
* כדורגל נשים-כתבות,עדכונים,ראיונות,ה-כ-ל-!, באתר של דודידו

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2007
קטגוריה:תחרויות כדורגל ב-2008
קטגוריה:2007 בישראל: כדורגל
קטגוריה:2008 בישראל: כדורגל
דרגון בול: קללת אבני האודם

**דרגון בול: האגדה של שנרון** (ביפנית: Doragon Bōru Shenron no Densetsu ,**ドラゴンボール 神龍の伝説**), נודע גם בארצות הברית בשם **דרגון בול: קללת אבני האודם** (באנגלית: **Dragon Ball: Curse of the Blood Rubies**) הוא סרט קולנוע יפני מסוגת האנימה. את הסרט ביים דייסוקה נישיו. היה זה הסרט הראשון המבוסס על הסדרה "דרגון בול", והראשון בסדרת סרטי המשכים אלטרנטיביים.

הסרט יצא לאור בבתי הקולנוע היפניים ב-20 בדצמבר 1986, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-28 בדצמבר 1989. הסרט גם דובב לעברית.

הסרט מתאר בצורה שונה מעט את מסעו של גוקו אחר כדורי הדרגון בול ואת מפגשיו עם בולמה, אולונג, יאמצ'ה, פואר ומאסטר רושי.

## דמויות חדשות
* **פני** - נערה צעירה שזקוקה לעזרתו של קאמה סנין, הלוחם האגדי, על מנת שיציל את כפר מגוריה מהמלך גורומס ואנשיו.
* **המלך גורומס** - שליט ממלכת גורמת'. מלך אנושי לשעבר, שיצר החמדנות שלו להשיג את אבני האודם גרם לשפל כלכלי בממלכתו. הוא הפך בהדרגה לייצור דמוי מפלצת. הוא נלחם בגוקו, וחוזר חזרה לצורתו המקורית לאחר ששנרון משמיד את אבני האודם. שמו מבוסס על המונח גורמה.
* **רייבן ומייג'ור דומו** - חייליו של המלך גורומס, שמחפשים עבורו את כדורי הדרגון בול.

## קישורים חיצוניים

קטגוריה:סרטי 1986
קללת אבני האודם
קטגוריה:סרטי אנימה
קטגוריה:טואי אנימציה: סרטים
קטגוריה:סרטי אנימה מ-1986
שברולט מונזה (סין)

**שברולט מונזה (סין)** (באנגלית: **Chevrolet Monza (China)**) היא מכונית משפחתית מתוצרת יצרנית הרכב הסינית **SAIC-GM**  (בסינית: **上汽通用汽车**, שם מלא: **SAIC General Motors Corporation Limited**, שם רשמי: **Shanghai General Motors Company Ltd, Shanghai GM**), חברת בת של סאיק מוטור, אשר מיוצרת ברישיון **[[שברולט]]** משנת 2019 ועד היום.

"SAIC-GM" מתמקדת במכירת דגמי שברולט, ביואיק וקאדילק בסין.

## דגמים
* "320T".
* "RS 330T".

## מאפיינים
* דגם "שברולט מונזה (סין)" הוצג לראשונה בתערוכת המכוניות הבינלאומית "Auto Guangzhou"  ב-21 במרץ 2019.
* 4 דלתות - סדאן.
* 5 נוסעים.
* פלטפורמה "שברולט מונזה (סין)" זהה לפלטפורמה של הדגמים: "Buick Excelle GT"  ו"ביואיק GL6".
* מנוע קדמי.
* מנוע בנזין.
* מגדש טורבו.
* קיבולת מכל דלק - 44 ליטר.
* תאוצה בין 0–100 קמ"ש היא 11.9 שניות (מנוע 1.0 ליטר מגדש טורבו).
* תאוצה בין 0–100 קמ"ש היא 8.4 שניות (מנוע 1.3 ליטר מגדש טורבו).

## תמונות

קובץ:Chevrolet Monza 001.jpg | "שברולט מונזה" (סין), 2019
קובץ:Chevrolet Monza 004.jpg | "שברולט מונזה" (סין), 2019
קובץ:Chevrolet Monza 006.jpg | "שברולט מונזה" (סין), 2019
קובץ:Chevrolet Monza 007.jpg | "שברולט מונזה" (סין), 2019
קובץ:Chevrolet Monza 008.jpg | "שברולט מונזה" (סין), 2019
קובץ:Chevrolet Monza CN Red Line 01 China 2019-03-28.jpg | "שברולט מונזה" (סין), 2019
קובץ:Chevrolet Monza CN Red Line 02 China 2019-03-28.jpg | "שברולט מונזה" (סין), 2019
קובץ:Chevrolet Monza CN RS 02 China 2019-03-28.jpg | "שברולט מונזה" (סין), 2019


## ראו גם
* שברולט מונזה
* שברולט טראקר (סין)

## קישורים חיצוניים
* 

* 
* 
* 

## הערות שוליים

קטגוריה:דגמי מכוניות שהושקו ב-2019
קטגוריה:מכוניות משפחתיות
מונזה סין
קטגוריה:כלי רכב המיוצרים בסין
דליבור ברוזוביץ'

**דליבור ברוזוביץ' ** (בקרואטית: **Dalibor Brozović**; 28 ביולי 1927, סרייבו – 19 ביוני 2009 זאגרב) היה בלשן ופוליטיקאי קרואטי. הוא היה דודו של הבלשן הקרואטי רנקו מטסוביץ'.

דליבור ברוזוביץ' נולד בסרייבו, אז חלק של ממלכת יוגוסלביה. לאחר סיום בית הספר הוא המשיך בלימודים וסיים אוניברסיטת זאגרב. בשנת 1957 הוא סיים את דוקטורט.

תקופה קצרה דליבור ברוזויץ' עבר באקדמיה לתיאטרון בזאגרב ואחר כך עבר ללמד באוניברסיטת ליובליאנה. בשנת 1956 הוא התחיל לעבוד באוניברסיטת זאדאר בה שירת במשרת פרופסור בשנים 1968–1990, עד שעבר לפוליטיקה.

בשנת 1975 הוא קיבל דרגת חבר בהתכתבות באקדמיה למדעים של יוגוסלביה ובשנת 1986 התקבל כחבר.

משנת 1946 דליבור ברוזוביץ' היה חבר של המפלגה הקומוניסטית של יוגוסלביה. בסוף שנות ה-80 של המאה ה-20 הוא היה בין המייסדים וסגן-נשאי של איגוד הדמוקרטי הקרואטי. מפלגה זו זכתה בבחירות של 1990 והדיחה את הקומוניסטים משלטון לאחר 45 שנים. דליבור ברוזוביץ' מונה לסגן נשיא של קרואטיה והיה חבר הפרלמנט בשנים 1992–1995.

דליבור ברוזוביץ' ידוע בחקר השפה הקרואטית. הוא דוגל בכך שהשפה הקרואטית היא שפה נפרדת מהשפה הסרבית. כבר בשנת 1967 הוא היה בין המחברים עצומה בנושא. הוא תמך בקו לאומני זה במשך שנים וחיזק אותו לאחר שקרואטיה קיבלה את עצמאותה.

## עבודות

*Standardni jezik (Standard Language), Zagreb, 1970
* "Fonologija hrvatskoga književnog jezika" (Phonology of the Croatian Standard Language) in the book by a collective of authors Povijesni pregled, glasovi i oblici hrvatskoga književnog jezika (Historical Overview, Sounds and Forms of the Croatian Standard Language), Zagreb, 1991

## קישורים חיצוניים
* קורות חיים
* דף אישי באתר האקדמיה האירופית

קטגוריה:מדענים קרואטים
קטגוריה:פוליטיקאים קרואטים
קטגוריה:בלשנים ולשונאים
קטגוריה:קרואטים שנולדו ב-1927
קטגוריה:נפטרים ב-2009
סאגת רגנאר לודברוק

300px|ממוזער|שמאל|רגנאר לודברוק בצינוק הנחשים. מאת הוגו המילטון, 1830
**מעשיות ראגנאר לודברוק** (בנורדית עתיקה: **Ragnars saga loðbrókar**) הוא סאגה איסלנדית מהמאה ה-13 על השליט הוויקינגי רגנאר לודברוק מהמאה ה-9 לספירה. היצירה כתובה לאחר וולסונגה סאגה (Völsunga saga), באותו כתב היד. הסיפור מתאר את מסעותיו של רגנאר, נישואיו לאצילה ת'ורה בתו של מושל אסטרייטלנד, נישואיו המאוחרים עם הנסיכה אסלוג, מעשי בניהם בקרב, ומותו של ראגנאר בידי המלך אלה השני, מלך נורת'מבריה.

סאגת רגנאר מקשרת בין הדמויות האגדיות של סיגורד וברינהילדר לבין האירועים ההיסטוריים של המאה ה-9 עד המאה ה-11, ומספק מקור מרכזי לשושלת בית המלוכה הנורווגי על ידי הצגת סיגורד כאב קדמון.

הסאגה היא חלק מסאגות האיסלנדים (*Íslendingasögur*), סיפורי גבורה שנכתבו בין המאות ה-12 וה-14 על המשפחות הבולטות של איסלנד, סאגות אלו מתרחשות בתקופה שבין השנים 930–1030, המכונה בתולדות איסלנד "עידן הסאגות"; סאגות אלו נחשבות כפנינת הסאגות האיסלנדיות ונוטות לעסוק בדמויות "גדולות מן החיים" מבין בני ארץ זו, ובראשן ראגנאר לודברוק.

## מקורות
* Schlauch, Margaret (1978). *The saga of the Volsungs: the saga of Ragnar Lodbrok together with the Lay of Kraka*. New York
* Waggoner, Ben (2009). *The Sagas of Ragnar Lodbrok*. New Haven, CT

## הערות שוליים

קטגוריה:ויקינגים
קטגוריה:ספרות ימי הביניים
קטגוריה:ספרות איסלנדית
קטגוריה:ספרות נורווגית
קטגוריה:מעשיות ואגדות
קטגוריה:מיתולוגיה נורדית
קטגוריה:סוגות ספרותיות
אתלט נייטרלי מורשה

[220px|ממוזער|שמאל|הסמל של אתלטים נייטרלים מורשים בתחרויות של [התאחדות האתלטיקה הבינלאומית.]]
[220px|ממוזער|שמאל|הסמל של אתלטים נייטרלים מורשים בתחרויות של [התאחדות האתלטיקה האירופאית.]]
**אתלט נייטרלי מורשה** (באנגלית: **Authorised Neutral Athlete**, או בראשי תיבות: **ANA**) הוא שם הקטגוריה בה מורשים אתלטים רוסיים להתחרות בתחרויות אתלטיקה בינלאומיות, מאז שנחשפה שערוריית הסמים בספורט של אתלטים ואתלטיות מרוסיה ב-2014.

## היסטוריה
בשנת 2010 החל ויטאלי סטפאנוב, שעבד בסוכנות הרוסית למניעת סימום בספורט, למסור לסוכנות העולמית נגד סמים בספורט מידע הטוען כי הסוכנות אפשרה סימום שיטתי של אתלטים. החוקר הראשי של הסוכנות העולמית נגד סמים בספורט, ג'ק רוברטסון, האמין כי הד תקשורתי נחוץ להתקדמות חקירת הפרשה, ולכן פנה לעיתונאי הגרמני האיו ספלט, שבעבר דיווח על סימום בספורט בגרמניה המזרחית, על מנת שיסקר את הפרשה. בדצמבר 2014, תאגיד השידור הגרמני ARD שידר את התחקיר של ספלט, שנקרא "סוד הסימום: כיצד רוסיה מייצרת את האלופים שלה", וחשף טענות על סימום רוסי שיטתי. במרכז התחקיר רואיינו ויטאלי סטפאנוב ואשתו, יוליה סטפאנובה, שכאתלטית ייצגה את רוסיה באליפות עולם באתלטיקה, וטענו כי בכירים בהתאחדות האתלטיקה הרוסית סיפקו חומרים אסורים לאתלטים, ואף זייפו בדיקות סמים בשותפות עם בודקי סמים. סטפאנובה אף הקליטה את מריה סאבינובה, אתלטית רוסייה מעוטרת, אומרת כי בודקי סמים רוסים מחפים עליה, ומסתירים את שימושה בחומרים אסורים.

### לאחר התחקיר
לאחר התחקיר של ARD, הסוכנות העולמית למניעת סימום בספורט הקימה ועדה עצמאית שפתחה בחקירה בנושא, ומטרותיה העיקריות היו לברר את אמינות הטענות שהוצגו בתחקיר. מסקנותיה של הוועדה, שפורסמו ב-9 בנובמבר 2015 בדו"ח באורך של 325 עמודים, אימתו את הטענות שהובאו בתחקיר. הסוכנות העולמית טענה כי נמצאה ברוסיה "תרבות מושרשת של סימום", וכי רוסיה "חיבלה" באולימפיאדת לונדון 2012. יתרה מכך, הסוכנות העולמית למניעת סימום בספורט המליצה להשעות את רוסיה מהמשחקים האולימפיים בריו שהיו עתידים להיערך ב-2016, ועד שתשנה את דרכיה. בדו"ח שפורסם הושמעו טענות גם כנגד בכירים בהתאחדות האתלטיקה הבינלאומית ובראשם לאמין דיאק, שכיהן כנשיא ההתאחדות בין השנים 1999–2015 ונעצר שבוע לפני פרסום הדו"ח, על "שוחד ברמה הגבוהה ביותר של האתלטיקה העולמית". סבסטיאן קו, שהחליף את דיאק בתפקידו בחודש אוגוסט אותה שנה, אמר כי הוא בוחן אילו סנקציות להטיל על רוסיה.

### חשיפת הסימום באולימפיאדת סוצ'י
במאי 2016 גריגורי רודצ'נקוב, שעבד במעבדה הלאומית הרוסית למניעת סימום, חשף כי באולימפיאדת החורף שנערכה ב-2014 בסוצ'י שברוסיה, התחרו עשרות אתלטים רוסים שהיו שותפים לתוכנית סימום ארצית, וביניהם 15 זוכי מדליות. לטענתו, הוא הונחה על ידי בכירים רוסים להחליף את בדיקות השתן שהכילו סמים, במבחנות נקיות. חודשיים לאחר מכן ושבועיים לפני אולימפיאדת ריו פורסם חלקו הראשון של דו"ח מקלארן, שהוזמן על ידי הסוכנות העולמית למניעת סימום בספורט על מנת לבדוק את טענותיו של רודצ'נקוב, ונכתב על ידי המשפטן הקנדי ריצ'רד מקלארן. מסקנותיו המרכזיות של הדו"ח הצביעה על מעורבות ישירה בידי שר הספורט הרוסי בביצוע מניפולציות חמורות על כל המערכת למניעת סימום בספורט, על-מנת לוודא שאתלטים ואתלטיות מסוממים שמייצגים את הפדרציה הרוסית יוכלו להמשיך להתחרות בתחרויות בינלאומיות.

## קישורים חיצוניים

## הערות שוליים

קטגוריה:2016 ברוסיה
קטגוריה:סמים
רעידת האדמה באמבון (2019)

**רעידת האדמה ב[[אמבון]]** הייתה רעידת אדמה שהתרחשה ב-26 בספטמבר 2019 ב-07:46:44 לפי השעון המקומי (25 בספטמבר ב-23:46:44 בשעון UTC). ברעידת אדמה זו נהרגו 41 אנשים ונפצעו 1,578 אנשים. מעל 6,000 בניינים ניזוקו וכ-150,000 איש פונו מבתיהם, רובם מהערים אמבון, סלאהוטו וקאיראטו, בשל רעידות המשנה וחשש הציבור (שלא התממש) שהרעידות יגרמו לצונאמי.

מוקד רעידת האדמה היה כ-42 קילומטר מצפון-מזרח לעיר אמבון, אינדונזיה, ועוצמתה נאמדה ב-6.5. על-פי הסוכנות המטאורולוגית, האקלימית והגיאופיזית של אינדונזיה (BMKG) ו-Global CMT, מנגנון האירוע היה העתק הסטה אופקית בכיוון צפון-דרום או מזרח-מערב. לאחר האירוע ועד 15 בדצמבר 2019 נרשמו 1,009 רעידות משנה, כאשר החזקה שבהן נרשמה ב-12 בנובמבר 2019, בעוצמה 5.2 כ-10 קילומטר מערבית למוקד הראשי.

## קישורים חיצוניים


* 
* 

* 

## הערות שוליים

2019
אמבון
קטגוריה:2019 באסיה
ג'ובאני די לורנצו

**ג'ובאני די לורנצו** (באיטלקית: **Giovanni Di Lorenzo**; נולד ב-4 באוגוסט 1993) הוא כדורגלן איטלקי המשחק בעמדת המגן הימני בנאפולי ובנבחרת איטליה.

## קריירת מועדונים

די לורנצו החל את הקריירה שלו כחלוץ, כשחבריו הדביקו לו את הכינוי "באטיגול" על שם חלוץ העבר הארגנטינאי, גבריאל בטיסטוטה, עקב יכולת הכיבוש שלו. לעומת זאת, די לורנצו הוסט לתפקידים יותר הגנתיים והפך בבוא הזמן למגן ימני.

ב-30 באוגוסט 2017, די לורנצו הצטרף בחוזה לשלוש עונות לאמפולי, שהייתה נמצאת באותה התקופה בסרייה ב'. ב-23 באפריל 2018, הוא הבקיע את שער הבכורה שלו במדי הקבוצה בניצחון 2–4 על פרוזינונה. בתום העונה, הוא העפיל עם קבוצתו לסרייה א' לאחר שאמפולי סיימה במקום הראשון וכתוצאה מכך זכתה באליפות ובהעפלה לליגה הבכירה. ב-19 באוגוסט, הוא ערך את הופעת הבכורה שלו בסרייה א' בניצחון 0–2 על קליארי.

ב-7 ביוני 2019, די לורנצו נרכש על ידי נאפולי בסכום של 8 מיליון אירו בחוזה לחמש עונות. ב-24 באוגוסט, הוא ערך את הופעת הבכורה שלו במדי הקבוצה בליגה בניצחון החוץ 3–4 על פיורנטינה. במחזור לאחר מכן, הוא כבש את השער השלישי של קבוצתו בהפסד החוץ 4–3 ליובנטוס. ב-17 בספטמבר, הוא ערך את הופעת הבכורה שלו בליגת האלופות בניצחון הבית 0–2 על ליברפול.

## תארים
;אמפולי
* סרייה ב' (1): 2017/18
**נאפולי**

* אליפות איטליה: 2022/2023, 2024/2025
;נבחרת איטליה
* אליפות אירופה: יורו 2020

## קישורים חיצוניים

## הערות שוליים

קטגוריה:מגני כדורגל איטלקים
קטגוריה:כדורגלני רג'ינה קלצ'ו
קטגוריה:כדורגלני אמפולי
קטגוריה:כדורגלני נאפולי
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני יורו 2020
קטגוריה:כדורגלני יורו 2024 
קטגוריה:איטלקים שנולדו ב-1993
הרי סטריבוג

**הרי** **סטריבוג** (באנגלית: **Stribog Mountains**; בבולגרית: **планина Стрибог**) הם רכס ההרים העיקרי של האי בראבנט בארכיפלג פאלמר שבאנטארקטיקה.

הרכס מכוסה קרחונים, למעט מדרונותיו המערביים התלולים - שאינם מכוסים קרח.

שיא גובהו של הרכס הוא בהר פארי, המתנשא לגובה של 2,520 מטרים מעל פני הים.

אורכו של הרכס 40 קילומטרים בכיוון צפון - דרום, ורוחבו של הרכס 15 קילומטרים.

אוכף ויאמאטה מחבר את הרי סטריבוג לרכס סטאוורצי שמצפון מזרח לו.

אוכף דוריונס מחבר את הרי סטריבוג לרמת אוורולווה.

אוכף אלוזור מחבר בין הרי סטריבוג להרי סלוואי.

## היסטוריה
### גילוי ההרים

ההרים מופו על ידי סקרים בריטיים בשנת 1980 ובשנת 2008.

### מקור השם

ההרים קרויים על שם האל מהמיתולוגיה הסלאבית סטריבוג - אל הרוח, הקרח והקור.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת
* הגאזט האנטארקטי הבולגרי 

## קישורים חיצוניים

* הרי סטריבוג באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרכס, תוך סימון אתרים נוספים באזור באתר copernix

## הערות שוליים

קטגוריה:בולגריה באנטארקטיקה
סטריבוג
הרי ת'רסיס

**הרי ת'רסיס** או **הרי תרשיש** (באנגלית: **Tharsis Montes**; **ת'רסיס מונטס**) הם שלושה הרי געש גדולים באזור ת'רסיס (תרשיש - קרוי על שם האתר המיקראי תרשיש) של כוכב הלכת מאדים. מצפון-מזרח לדרום-מערב, שמם של הרי געש הוא: אסכראוס מונס , פאבוניס מונס  וארסיה מונס .

## גאוגרפיה
שלושת הרי ת'רסיס מרוחקים באופן שווה של 700 קילומטרים מפסגה לפסגה, והם מסודרים בשורה מדרום מערב לצפון מזרח. היערכות זו אינה מקרית. בהמשך הציר (מצפון מזרח) יש עוד כמה הרי געש קטנים יותר, דבר המעיד על מבנה גאולוגי המסביר את היווצרות הרי הגעש על קו זה.

שלושת הרי הגעש עצומים ביחס להרי געש הנמצאים על כדור הארץ: החל מקוטר של 366.53 קילומטרים (פאבוניס מונס) ועד ל-434.5 קילומטרים (ארסיה מונס). ארכאוס מונס הוא ההר הגבוה ביותר מהשלושה, ופסגתו מגיעה ליותר מ-18 קילומטרים מעל קו הקרקע של מאדים, או 15 קילומטרים מבסיסו ועד לפסגה שלו. לשם השוואה, הקוטר של הר הגעש הגדול ביותר על פני כדור הארץ, מאונה לואה שבהוואי, הוא 120 קילומטרים וגובהו הוא רק 9 קילומטרים מעל רצפת האוקיינוס.

הרי ת'רסיס נמצאים ליד קו המשווה של מאדים, לאורך רמה געשית שנקראת אזור ת'רסיס (Tharsis region) או בליטת ת'רסיס (Tharsis bulge). אורכו של אזור ת'רסיס הוא אלפי קילומטרים וגובהו הממוצע הוא כמעט 10 קילומטרים מעל הגובה הממוצע של פני מאדים. אולימפוס מונס, ההר הגבוה ביותר הידוע במערכת השמש, ממוקם 1,200 קילומטרים צפונית מערבית להרי ת'רסיס, בקצה של אזור ת'רסיס.

## גילוי הרי ת'רסיס
הרי ת'רסיס התגלו על ידי החללית מרינר 9  בשנת 1971. הם היו בין האתרים הספורים על פני השטח שנראו לעין כאשר החללית נכנסה למסלולה סביב מאדים במהלך סערת אבק גלובלית. ההרים הופיעו ככתמים קלושים דרך האובך המאובק, והם קיבלו את שמם הלא רשמי: "הנקודה הצפונית" ("North Spot"), "הנקודה התיכונה" (" Middle Spot"), ו"הנקודה הדרומית" ("South Spot"). נקודה רביעית נראתה אף היא ולאחר מכן נקראה אולימפוס מונס. עם שקיעת האבק התברר כי הכתמים הם פסגות של הרי געש ענקיים מסוג חרוט מגן עם קלדרות מרכזיות מורכבות (מכתשי קריסה).

## גלריית תמונות

קובץ:Eastern Tharsis and Noctis Labyrinthus.png|שלושת הרי געש המרכיבים את הרי ת'רסיס הם: אסקראוס מונס (Ascraeus Mons) בצפון מזרח, פאבוניס מונס (Pavonis Mons) במרכז, ארסיה מונס (Arsia Mons) בדרום מערב. את התמונה המורכבת צילמה המקפת ויקינג 1 בשנת 1980.
קובץ:Arsia Mons mosaic.jpg|ארסיה מונס, הפסגה הדרומית ביותר של הרי ת'רסיס.
קובץ:Pavonis Mons PIA05243.jpg|פאבוניס מונס, הפסגה המרכזית של הרי ת'רסיס.
קובץ:Ascraeus Caldera Wall PIA05977.jpg|הקלדרה של אסכראוס מונס, הפסגה הצפונית ביותר של הרי ת'רסיס.


## קישורים חיצוניים

* הרי ת'רסיס באתר IAU
* הרי ת'רסיס במפה של גוגל מארס
* ההיסטוריה הגאולוגית של מאדים
* ההיסטוריה הגעשית של מאדים
* הרי ת'רסיס באתר stardate

## הערות שוליים

ת'רסיס
ת'רסיס
קרחון לאנק

**קרחון לאנק** (באנגלית: **Laënnec Glacier**) הוא קרחון בצידו המזרחי של האי בראבנט, בארכיפלג פאלמר שבאנטארקטיקה.

אורכו של הקרחון 6 קילומטרים.

הקרחון מנקז את המדרונות הצפון מזרחיים של הרי סטריבוג, ואת המדרונות הצפון מערביים של רמת אוורולווה.

## היסטוריה
### גילוי הקרחון

הקרחון צולם מהאוויר לראשונה על ידי האנטיג אירוסרוויירס בע"מ, בין השנים 1956–1957.

הקרחון מופה בהתבסס על תצלומים אלה בשנת 1959.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של רנה לאנק, ממציא צרפתי שהמציא את הסטטוסקופ, והיה מחלוצי רפואת הריאות.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## קישורים חיצוניים

* קרחון לאנק באתר הסקר הגאולוגי של ארצות הברית
* קרחון לאנק באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מקרחון לאנק לאתרים סמוכים

## הערות שוליים

לאנק
באדג'י

**באדג'י** (באנגלית: **Budgie**) היא סביבת שולחן עבודה המבוססת על טכנולוגיות של GNOME כגון GTK+. היא מפותחת על ידי צוות הפיתוח של ההפצה Solus  ועל ידי קהילות תורמים מהפצות שונות, כמו Arch Linux, מנג'רו ואובונטו באדג'י.

## תוכנה
סביבת שולחן עבודה זו מבוססת על GNOME ואף כוללת את יישום ההגדרות שלה לצד תוכנת הגדרות ייעודית עבור הפרטים הייחודיים לבאדג'י.
מעבר לכך, היא כוללת סרגל לוח, שבדומה ל־Xfce ניתן להוסיף לו סרגל נוסף, תפריט יישומים, הודעות וסרגל צד.

## זמינות בהפצות השונות
מעבר להפצה שבמסגרתה היא נוצרה - Solus, באדג'י זמינה עבור הפצות נוספות שונות:
* אובונטו: ההפצה אובונטו באדג'י (לשעבר "Budgie Remix") היא הפצה מבוססת אובונטו עם סביבת שולחן עבודה זו. הפכה להפצה רשמית בסוף שנת 2016. הגרסה הראשונה הרשמית ששוחררה על ידה הייתה 17.04 ב-13 באפריל 2017.
* דביאן, Arch Linux: ניתנת להתקנה דרך מאגרי החבילות הרשמים של ההפצות.
* מנג'רו: ישנה גרסה הכוללת את סביבת שולחן עבודה זו כברירת מחדל וקרויה "Manjaro Budgie". עם זאת, מדובר בגרסה לא רשמית הנתמכת על ידי קהילת מפתחי ההפצה.

כמו כן, ההפצה זמינה עבור מספר הפצות משניות יותר דוגמת SparkyLinux.

## קישורים חיצוניים
* 

* דף סביבת שולחן העבודה באתר גיט

## הערות שוליים

קטגוריה:ממשקי משתמש במחשב
תודה (שיר של חיים משה)

"**תודה**" הוא שיר שכתב עוזי חיטמן ללחן של סטברוס קיומדזיס  היווני, וביצע חיים משה. השיר יצא לאור בשנת 1986 ונכלל באלבומו השמיני של חיים משה, הנושא את השם "תודה".

## רקע וכתיבה
חיים משה צפה בהופעה של הזמר היווני, יורגוס דאלארס במדיסון סקוור גארדן בניו יורק, אשר שר את השיר "אולה קאלה". הוא פנה לחיטמן שיכתוב מילים עבריות ללחן הזה.

חיטמן, שלא הבין יוונית, כתב תחילה את השיר בעברית על פי הצלילים של המילים ביוונית, והתוצאה שיצאה הייתה "אוי לכלה ואוי להוריה". לאחר שהבין שהמילים לא מתאימות ללחן הנינוח של השיר, שינה אותן ל"מילה טובה", ומשם לכותרת "תודה".

בשיר פונה הדובר לאל, ומודה על נושאים רבים בחייו.

## קישורים חיצוניים

* דויד פרץ, תודה, באתר תרבות il
* לדף השיר באתר הספרייה הלאומית

## הערות שוליים

קטגוריה:שירי חיים משה
קטגוריה:שירים בעברית
קטגוריה:שירים שנכתבו על ידי עוזי חיטמן
קטגוריה:שירים על הודיה
קטגוריה:סינגלים בהוצאת האחים ראובני
זולטאן וארקוני

ממוזער|לוח לזכרו בבית מגוריו
**זולטאן וארקוני** (בהונגרית: **Várkonyi Zoltán** בודפשט, 13 במאי 1912 – בודפשט, 10 באפריל 1979) היה שחקן, במאי קולנוע ובמאי תיאטרון יהודי-הונגרי; זוכה בפרס קושוט פעמיים, זוכה פרס האמן הממצטיין ופרס האמן הדגול.

## קורות חיים
וארקוני נולד במשפחה יהודית. אביו, טיטוס וארקוני (1882–1954), היה עיתונאי, ואמו, יוליאנה גרוס (1884–1962), הייתה תופרת. לוארקוני היו שתי אחיות צעירות, נעמי אפּור (במקור נעמי וארקוני) וקטלין וארקוני. וארקוני התחתן בשנת 1935 והתגרש בשנת 1945. בשנת 1946 התחתן שוב עם השחקנית ורה סֶמֶרֶה. בשנה שלאחר מכן נולד בנם, גאבור, שהיה לבמאי, תסריטאי, מפיק.

כבר בילדותו הצטיין וארקוני בכישרון המשחק הבולט שלו. לאחר בית הספר למשחק כיכב בכמה סרטים. הוא הצליח להינצל בשואה כשהסתתר בבודפשט עם ניירות חסות של מדינה נייטרלית. אחרי השחרור לימד משנת 1949 באוניברסיטה לאמנויות התיאטרון והקולנוע והיה הרקטור שלה משנת 1972 ועד מותו. הוא שמח לחלוק את הידע שלו עם אחרים. אמנים רבים למדו אצלו. הוא גם גילה את השחקן ג'רג' בארדי כשהלך במסעדת גודור באחד מפרברי בודפשט. כבמאי, הוא לא נכח רק בתיאטרון ובאולפני הקולנוע, אלא היה אחד האמנים החלוצים בזירת הטלוויזיה שהתהווה. בשנת 1957 אירח את קברט הטלוויזיה הראשון בערב השנה החדשה.

## תפקידיו בתיאטרון

## בימוי הצגות

## בימוי סרטים


## תסריטים

## סרטיו בקולנוע


## פרסים והוקרה
*פרס קושוט (1953, 1956)
*פרס האמן המעוטר (1955)
*פרס האמן הדגול (1962)

## לקריאה נוספת
*הלקסיקון ההונגרי לאומנות הבמה Magyar színházművészeti lexikon. Főszerk. Székely György. Budapest: Akadémiai. 1994. 
*הלקסיקון ההונגרי לקורות חיים Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. 
*זולטאן וארקוני בספרית האומנים Várkonyi Zoltán a Színészkönyvtárban
*Várkonyi Zoltán a PORT.hu-n 
*Várkonyi Zoltán az  oldalain

## קישורים חיצוניים

## הערות שוליים

קטגוריה:אנשי חינוך יהודים הונגרים
קטגוריה:ניצולי השואה: הונגריה
קטגוריה:בוגרי האוניברסיטה לאמנויות התיאטרון והקולנוע
קטגוריה:במאי קולנוע יהודים הונגרים
קטגוריה:תסריטאי קולנוע יהודים הונגרים
קטגוריה:שחקני קולנוע וטלוויזיה יהודים הונגרים
קטגוריה:במאי תיאטרון יהודים הונגרים
קטגוריה:שחקני תיאטרון יהודים הונגרים
קטגוריה:יהודים זוכי פרס קושוט
קטגוריה:רקטורי אוניברסיטה יהודים בהונגריה
קטגוריה:הונגרים שנולדו ב-1912
קטגוריה:הונגרים שנפטרו ב-1979
אנג'ליקה סידורובה

**אנג'ליקה אלכסנדרובנה סידורובה** (ברוסית: **Анжелика Александровна Сидорова**; נולדה ב-28 ביוני 1991) היא אתלטית רוסייה, סגנית האלופה האולימפית (טוקיו 2020), אלופת העולם (דוחה 2019) ואלופת אירופה (ציריך 2014) בקפיצה במוט.

## ביוגרפיה
### 2014
#### סגנית אלופת עולם באולם
באליפות העולם באולם שנערכה בסופוט, פולין במרץ 2014 זכתה סידורובה במדליית כסף בקפיצה במוט ביחד עם ייז'ינה פטאצ'ניקובה מצ'כיה בתוצאה של 4.70 מטר, אחרי יאריסלי סילבה מקובה (4.70 מטר).
#### אלופת אירופה
באליפות אירופה שנערכה בציריך, שווייץ באוגוסט אותה שנה היא זכתה במדליית זהב בקפיצה במוט בתוצאה של 4.65 מטר, לפני קטרינה סטפנידי מיוון (4.60 מטר) ובת ארצה אנג'לינה ז'וק-קרסנובה (4.60 מטר).

### 2015
אליפות העולם שנערכה בבייג'ינג, סין באוגוסט 2015 סיימה סידורובה במקום 13 לאחר שלא הצליחה לקבוע כל תוצאה בשלב הגמר.

### 2017
אליפות העולם שנערכה בלונדון, באוגוסט 2015 סיימה סידורובה במקום 25 לאחר שלא הצליחה לקבוע כל תוצאה בשלב המוקדמות.

### 2018
באליפות העולם באולם שנערכה בבירמינגהאם, בריטניה במרץ 2018 זכתה סידורובה במדליית כסף בקפיצה במוט בתוצאה של 4.90 מטר, אחרי סנדי מוריס מארצות הברית שקבעה שיא אליפות חדש של 4.95 מטר ולפני קטרינה סטפנידי(4.80 מטר).

באליפות אירופה שנערכה בברלין, גרמניה באוגוסט אותה שנה היא סיימה במקום רביעי בקפיצה במוט בתוצאה של 4.70 מטר.

### 2019
#### אלופת עולם
באליפות העולם שנערכה בדוחה בספטמבר 2019 זכתה סידורובה במדליית זהב בקפיצה במוט בשיא אישי חדש של 4.95 מטר, לפני סנדי מוריס (4.90 מטר) וקטרינה סטפנידי (4.85 מטר).

### 2021
#### סגנית אלופה אולימפית
באולימפיאדת טוקיו (2020) זכתה סידורובה במדליית כסף בקפיצה במוט בתוצאה של 4.85 מטר, אחרי קייטי מון מארצות הברית (4.90 מטר) ולפני הולי בראדשו מבריטניה (4.85 מטר)

## שיאים אישיים
### אצטדיון
*קפיצה במוט: 5.01 מטר (2021)
### אולם
*קפיצה במוט: 4.95 מטר (2020)

## קישורים חיצוניים

קטגוריה:קופצות במוט
קטגוריה:אלופות אירופה באתלטיקה
קטגוריה:אלופות עולם באתלטיקה
קטגוריה:רוסיות שנולדו ב-1991
קטגוריה:רוסים שנולדו ב-1991
קטגוריה:קופצות במוט באולימפיאדת טוקיו (2020)
המשחתות מסדרה 45

**סדרת המשחתות סוג 45** (באנגלית: **Type 45 Destroyer**, מכונה גם סדרת **דארינג**; Daring או D) היא סדרה של שש משחתות שנבנו עבור הצי המלכותי הבריטי.

סדרת המשחתות מיועדת בעיקר ללוחמה נגד מטוסים וטילים, ונועדה להחליף את המשחתות מסדרה 42 המיושנת. עלות כל משחתת כמיליארד וחמישים מיליון לירות שטרלינג והיא כוללת כיום שש משחתות המשרתות בצי פני הים של הצי המלכותי בתור כוח המשחתות של הצי המלכותי ומרכיב חשוב ביכולת התקיפה הימית העיקריים של הצי.

## מבנה
המשחתות פותחו והורכבו על ידי חברת BAE סיסטמס מ"בלוקים" טרומיים שנבנו במספנות שונות. הסוג 45 עוצב באופן שמקטין מאוד את חתימת המכ"ם של המשחתות, כאשר מעט מאוד ציוד נמצא חשוף מחוץ למבנה האוניות. משחתות אלו יוצאות דופן בצי המלכותי גם בכך שעוצבו כדי לאפשר יותר גמישות בשירות של נשים וגברים יחד.

המשחתות כוללות את מערכת ההגנה האווירית PAAMAS (הנקראת בשירות בריטי סי וייפר), זו מורכבת ממערכות המכ"ם SAMPSON  ומערכת S1850M המסוגלות לזהות מאות מטרות אוויריות בטווח של עד 400 ק"מ. מבחינת תקיפת מטרות אוויריות, כוללות המשחתות את מערכת השיגור האנכי "סילבר" עם עד 48 טילי אסטר 15 (טווח 1.7 - 30 ק"מ) ואסטר 30 (טווח 3 - 120 ק"מ). בנוסף, המשחתות כוללות שתי מערכות שיגור טילי ים-ים הרפון (כל מערכת שיגור עם ארבעה טילים) כנגד מטרות ימיות. חימוש נוסף המותקן על המשחתות כולל תותח ימי 4.5 אינץ' (קוטר 113 מ"מ) סימן 8 תוצרץ BAE עם טווח של 27.5 ק"מ, זוג תותחים אוטומטים נגד מטוסים "אורליקון" 30 מ"מ, זוג מערכות הגנה פלנקס, זוג מקלעי M134 מיניגאן ושישה מקלעי מאג.

בירכתי הספינות ישנו מנחת למסוק ימי עם תא פנימי לאחסון כלי הטיס, הן מסוגלות לשאת מסוק אחד מסוג AW101 "מרלין" (מסוק רב-תכליתי\לוחמה נגד צוללות), או זוג מסוקי AW159 "ויילדקט" (סיור\לוחמה ימית\חילוץ והצלה). מסוקים אלו מגבירים משמעותית את הגמישות של המשחתות לביצוע מגוון משימות, בנוסף הם מגבירים את יכולות התקיפה והסיור הימי של המשחתות באופן ניכר. המנחת עצמו מסוגל לשמש גם מסוק בואינג CH-47 צ'ינוק לפי הצורך.

## אוניות הסדרה
הסדרה כוללת כיום שש משחתות שהורכבו בין השנים 2003–2010 והוכנסו לשירות בהדרגה החל מיולי 2009 ועד קליטת האחרונה שבהן בספטמבר 2013.


HMS Daring MOD 45149881.jpg|אה"מ דארינג (D32)
Type 45 Destroyer HMS Dauntless Entering Portsmouth MOD 45153565.jpg|אה"מ דונטלס (D33)
Royal Navy Type 45 Destroyer HMS Diamond MOD 45152334.jpg|אה"מ דיימונד (D34)
Royal Navy Destroyer HMS Defender (D36).jpg|אה"מ דפנדר (D36)
Duncan (7899778002).jpg|אה"מ דנקן (D37)


## ראו גם
* המשחתות מסדרת ארלי ברק
* המשחתות מסדרת זומוואלט
* המשחתות מסדרה 55

## קישורים חיצוניים

* סרטון על משחתת סוג 45 באתר היוטיוב "צבא בריטניה חדשות"

קטגוריה:חמקנות
קטגוריה:משחתות בצי המלכותי הבריטי
קטגוריה:הצי המלכותי הבריטי
קטגוריה:סדרות של אוניות
קלי ארמסטרונג

**קלי מייקל ארמסטרונג** (באנגלית: **Kelly Michael Armstrong**; נולד ב-8 באוקטובר 1976) הוא פוליטיקאי אמריקאי, מושל דקוטה הצפונית מאז דצמבר 2024. כיהן כחבר בית הנבחרים של ארצות הברית מטעם מדינת דקוטה הצפונית. ארמסטרונג הוא חבר המפלגה הרפובליקנית.

## ביוגרפיה
ארמסטרונג נולד בעיר דיקינסון שבדקוטה הצפונית, ואת לימודיו בבית הספר התיכון של העיר סיים ב-1995. ב-2001 סיים תואר ראשון בפסיכולוגיה באוניברסיטת דקוטה הצפונית וב-2003 השלים לימודי משפטים באותה אוניברסיטה.

ב-2012 נבחר ארמסטרונג לסנאט של דקוטה הצפונית. הוא החל לכהן בסנאט מדצמבר אותה שנה עד להיבחרו לבית הנבחרים האמריקאי ב-2018. בשנים 2015–2018 שימש ארמסטרונג כיושב ראש המפלגה הרפובליקנית בדקוטה הצפונית. 

הארגון השמרני "האיחוד השמרני האמריקאי" ("American Conservative Union") העניק לארמסטרונג ב-2017 דירוג שמרנות בן 71 אחוזים.

### בית הנבחרים של ארצות הברית
בפברואר 2018 הודיע ארמסטרונג על מועמדותו לבית הנבחרים של ארצות הברית. את מועמדות המפלגה הרפובליקנית לבית הנבחרים קיבל באורח רשמי בידי ועידת המפלגה באפריל אותה השנה. ארמסטרונג זכה בבחירות הכלליות לבית הנבחרים ב-6 בנובמבר 2018, יום בחירות 2018 בארצות הברית, כאשר קיבל 60.2% מהקולות. הוא התפטר ממושבו בבית המחוקקים של המדינה יממה לאחר מכן. 

ארמסטרונג הושבע לתפקידו עם כינוס הקונגרס ה-116 של ארצות הברית בינואר 2019, והחליף את קווין קריימר שנבחר לסנאט של ארצות הברית. 

ארמסטרונג חבר בוועדת המשפט של בית הנבחרים, בוועדת בית הנבחרים של ארצות הברית על משבר האקלים ובוועדת הפיקוח והרפורמה.

בבחירות 2020, התמודד ונבחר לכהונה נוספת, לאחר שקיבל 69% מהקולות. 

בבחירות 2022, נבחר פעם נוספת לכהונה בבית הנבחרים, לאחר שקיבל 62.2% מהקולות. 

בדצמבר 2024 לאחר שניצח בבחירות לתפקיד מושל דקוטה הצפונית סיים ארמסטרונג את תפקידו בבית הנבחרים. 

### בחירות למושל דקוטה הצפונית
ב-23 בינואר 2024, לאחר שדאג בורגום, המושל המכהן, הודיע שלא יתמודד לכהונה שלישית בתפקיד, הודיע ארמסטרונג כי לא יתמודד לתקופת כהונה נוספת בבית הנבחרים, ובמקום זאת ירוץ לתפקיד מושל דקוטה הצפונית בבחירות 2024. 

באפריל 2024, התמודד בפריימריז הרפובליקני לתפקיד, מול תמי מילר, סגנית המושל המכהן. הוא ניצח בפריימריז עם 73% מהקולות ונבחר להיות המועמד הרפובליקני בבחירות הכלליות, והתמודד נגד מריל פיפקורן, המועמד הדמוקרטי לתפקיד המושל.  ביום הבחירות גבר על פיפקורן וגרף 68.4% מהקולות ונבחר לתפקיד המושל ונכנס לתפקידו ב-15 בדצמבר 2024. 

## חיים אישיים
ב-2004, התחתן עם קג'קסטי הולבי ולזוג 2 ילדים.

## קישורים חיצוניים

* 
* 

* 

## הערות שוליים

קטגוריה:אמריקאים ילידי דקוטה הצפונית
קטגוריה:בוגרי אוניברסיטת דקוטה הצפונית
קטגוריה:חברי האספה המחוקקת של דקוטה הצפונית
קטגוריה:חברי בית הנבחרים של ארצות הברית מדקוטה הצפונית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1976
ביטי אדמונדסון

**ביאטריס לואיז "ביטי" אדמונדסון** (באנגלית: **Beatrice Louise "Beattie" Edmondson**; נולדה ב-19 ביוני 1987) היא שחקנית אנגלייה. ב-2015 החלה לככב בסדרה "ג'וש" של ערוץ BBC Three.

## ביוגרפיה
אדמונדסון היא בתם האמצעית של השחקנים אדריאן אדמונדסון וג'ניפר סונדרס. היא גדלה במחוז דבון, עם אחיותיה אלה ופרייה. היא התחנכה בבית הספר אקסטר. אחר כך למדה באוניברסיטת מנצ'סטר. בשנה השנייה ללימודים באוניברסיטה החליטה שלא להיבחן לבית ספר לדרמה, ובמקום זה להקים להקה קומית עם ארבע מחברותיה. הלהקה הופיעה בפסטיבל אדינבורו.

אחרי שעבדה עם קבוצת הבנות שנקראה ליידי גרדן, ב-2008 הייתה הפריצה שלה בטלוויזיה. הופעת הבכורה שלה הייתה בסיטקום "The Wright Way" של בן אלטון שבוטל אחרי עונה אחת. ב-2015 הופיעה אדמונדסון בסדרה הקומית "ג'וש" של ערוץ BBC Three, שזכתה לשבחים בעיתון האינדפנדנט. ב-2016 שודרה עונה שנייה לסדרה, ובאוקטובר 2017 החל שידור העונה השלישית.

### חיים אישיים
ב-4 ביוני 2017 התחתנה אדמונדסון עם תחקירן חדשות של ה-BBC, סם פרנסיס. ב-20 ביוני 2019, יום אחד אחרי יום הולדתה ה-32, היא ילדה את בתה הבכורה.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בוגרות אוניברסיטת מנצ'סטר
קטגוריה:אנגליות שנולדו ב-1987
ורוניקה אסקובר

**ורוניקה אסקובר** (באנגלית: **Veronica Escobar**; נולדה ב-15 בספטמבר 1969) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השישה עשר של מדינת טקסס מאז 2019. טרם היבחרה לבית הנבחרים כיהנה אסקובר כנציבת מחוז אל פאסו בשנים 2007–2011 וכשופטת המחוז בשנים 2011–2017.

## ביוגרפיה
אסקובר נולדה ב-1969 באל פאסו, מהגדולות שבערי טקסס. היא גדלה בסמוך לרפת של משפחתה עם הוריה וארבעה אחייה. אסקובר למדה בתיכון הקתולי "אקדמיית לורטו" ואחר כך בתיכון בורגס, לפני שקיבלה תואר ראשון מאוניברסיטת טקסס באל פאסו (UTEP) ותואר שני מאוניברסיטת ניו יורק. אסקובר עבדה בסגל של ריימונד קבאלרו, אז ראש עיריית אל פאסו. כאשר קבאלרו לא הצליח להיבחר מחדש לתפקידו, החלה אסקובר את דרכה בשירות הציבורי. היא נבחרה לנציבת מחוז אל פאסו ב-2006 וב-2010 נבחרה לשופטת המחוז.

באוגוסט 2017 התפטרה אסקובר מתפקידה במטרה להתמודד לבית הנבחרים של ארצות הברית לקראת בחירות 2018. אסקובר התמודדה למושבו של בטו או'רורק, שייצג את מחוז הקונגרס ה-16 של טקסס. מכיוון שהמחוז נחשב מעוז המפלגה הדמוקרטית ומתגוררים בו מספר רב של היספנים, מועמד המפלגה הדמוקרטית שיזכה בפריימריז במפלגתו צפוי יהיה לזכות בבחירות הכלליות. אסקובר ניצחה בבחירות המקדימות שנערכו במפלגתה עם 61% מהקולות, כשהיא גוברת על חמשת עמיתיה.

ביוני 2018 הובילה אסקובר ביחד עם או'רורק הפגנות בטורנילו שבטקסס, כמחאה על מדיניות הפרדת המשפחות של ממשל דונלד טראמפ והמחלקה לביטחון המולדת של ארצות הברית שכללה הפרדת ילדים מהוריהם שהיגרו אל ארצות הברית. העיר שוכנת קילומטרים בודדים מריו גראנדה, נהר המהווה את גבול ארצות הברית עם מקסיקו במדינת טקסס. ממשל טראמפ הקים "עיר אוהלים" בטורנילו, בה הוחזקו ילדים שהופרדו מהוריהם.

אסקובר זכתה בבחירות הכלליות ב-6 בנובמבר, וגברה על ריק זייברגר, מועמד המפלגה הרפובליקנית. בכך נהפכה לאישה הראשונה לייצג את מחוז הקונגרס ה-16 של טקסס בקונגרס האמריקאי. עם ניצחונה, אסקובר וסילביה גרסיה הפכו לנשים הלטיניות הראשונות בבית הנבחרים מטעם טקסס.

## קישורים חיצוניים

* 
* 

* 

## הערות שוליים

קטגוריה:אמריקאים ילידי טקסס
קטגוריה:בוגרות אוניברסיטת טקסס באל פאסו
קטגוריה:בוגרי אוניברסיטת טקסס באל פאסו
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:נציבי מחוזות בארצות הברית
קטגוריה:חברי בית הנבחרים של ארצות הברית מטקסס
קטגוריה:חברות בית הנבחרים של ארצות הברית מטקסס
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
רומן בעבודה: ימי חיינו

**רומן בעבודה: ימי חיינו** (ברוסית: **Служебный роман. Наше время**) הוא סרט קומדיה רומנטי רוסי-אוקראיני משנת 2011 בבימויו של סריק אנדראסיאן, המהווה גרסה מחודשת לסרט **"[[רומן בעבודה (סרט)|רומן בעבודה]]"** הסובייטי משנת 1977 בבימויו של אלדר ריאזנוב. הסרט היה לאחד המכניסים בקולנוע האוקראיני כשהכניס 22,043,299 מיליון הריבניה והיה לשובר הקופות המקומי של שנת 2011.
## עלילה
ליודמילה קלוגינה היא אשת עסקים חסרת רחמים, בעלת סוכנות דירוג אשראי. אנטולי נובוסלצב הוא אנליסט פיננסי, אופנוען קנאי ואב לשני ילדים. עמיתה וחברתו של נובוסלצב, אולגה פטרובנה ריז'ובה, מנסה לשכנע אותו בכך שהוא ראוי להיות ראש המחלקה. במהלך שנותיה כסטודנטית באוניברסיטה, יצאה עם סגן המנהל החדש, יורי סמוחוואלוב. השלישייה הזו - נובוסלצב, סמוחוואַלוב ואולגה - למדה באותה קבוצה באוניברסיטה. לאחר שפגש את חברו הוותיק, מנסה סמוחוואלוב לקדם אותו לראש המחלקה, תוך ניצול עמדתו והשפעתו על קלוגינה. כל הניסיונות להשפיע עליה אינם יעילים. העובדים קוראים לה "הכוס שלנו" מאחורי גבה. בנובוסלצב היא רואה עובד איטית ומובטל. סמוחוואלוב מציע לו לפלרטט מעט עם אשת העסקים הקשה כדי להתקדם בקריירה שלו ומזמין את שני הגיבורים לנסוע לטורקיה למסיבה שלאחר העבודה, שם הוא מנסה לחבר ביניהם. נעלב כי קלוגינה מתעלמת מחיזוריו, אנטולי יפרמוביץ' השיכור מסדר שערורייה ובנוכחות האורחים מכנה אותה "קשה" ו"חסרת לב" ואז דוחף אותה לבריכה.

למחרת נובוסלצב וקלוגינה מוצאים את עצמם בשיירה על רכבל, אשר במקרה, נעצר פתאום. בשיחה לקראת הציפייה לתיקון המתקן, האיש מנסה להתנצל, אך הוא עושה זאת בצורה מגושמת כל כך שהוא גורם לליודמילה פרוקופייבנה לבכות. הוא מנסה להרגיע אותה והיא מספרת לו על בדידותה. בשלב זה הגיבורים, שחוו לאחרונה עוינות הדדית, עושים את הצעד הראשון אחד כלפי השנייה. אנטולי יפרמוביץ' ממשיך להתקדם ביחסיו עם הבוס - תחילה מתוך רצון להשיג קידום, אך בהמשך הוא מפתח רגשות אמיתיים כלפיה. ריז'ובה עדיין לא שכחה את הלהבה הישנה שלה עם סמוחוואלוב, היא הייתה מאוהבת בו עוד מאז האוניברסיטה אך כל הזמן דחה אותה. אהבתה כלפיו הופכת לידע ציבורי בשל סכסוך בין האחרון לנובוסלצב, שרבים עם קלוגינה. סמוחוואלוב מפוטר בגלל קלטת סקס, בה הוא מתעלס במשרד של אשת עסקים עם אישה הדומה לה (מסתבר שזה ריז'ובה בפאה) והוא עצמו מתגלה כסוכן של חברה מתחרה, שתפקידו היה לערער את המוניטין של הסוכנות.

ברגע המכריע בסרט סמוחוואלוב בעזרת ריז'ובה מחליף את הכונן במצגת שהשאיר נובוסלצב, בכונן אחר. לאחר שנודע לנובוסלצב על המזימה, הוא ממהר למקום על האופנוע שלו, אך מאבד את הכונן שהיה תלוי על צווארו. כתוצאה מכך הוא נאלץ לאלתר באמצעות תנועות ידיים, בהשתתפות האורחים הנוכחים, כדי לצייר דיאגרמות וגרפיקה מהמצגת, שהוא עצמו עשה. לאחר המצגת, אנטולי יפרמוביץ' מציעה הצעה לקלוגינה באמצעות מונחים כלכליים, היא עונה עם פתק בטאבלט, שתמונתו מוצגת על מסך גדול, גלוי לכולם.

באפילוג, הזוג רוכב על אופנוע במוסקבה.

## שחקנים ודמויות

## ביקורת
הסרט זכה בעיקר לביקורות שליליות בתקשורת הרוסית, שלא ראתה בעין יפה את הצורך בעשיית רימייק לסרט הסובייטי המצליח.

## קישורים חיצוניים
* 
* 

## הערות שוליים

קטגוריה:ערוץ CTC: סרטים
קטגוריה:סרטים רוסיים
קטגוריה:סרטי 2011
קטגוריה:סרטים אוקראיניים
ג'יימס יאנג

**ג'יימס יאנג** (באנגלית: **James Young**; נולד ב-16 באוגוסט 1995 בפלינט שבמישיגן, ארצות הברית) הוא כדורסלן אמריקאי המשחק בעמדות הקלע והסמול פורוורד בקולוסוס רודוס. גובהו 1.98 מטר.

## ביוגרפיה

יאנג נולד בפלינט, מישיגן. למד בתיכון טרוי, בטרוי, מישיגן.

בשנת 2013 הצטרף לאוניברסיטת קנטקי, שם שיחק שנה שם ונבחר לחמישייה השנייה של שחקני הרוקיס בליגה האזורית. בשנת 2014 נבחר בדראפט ה-NBA במקום ה-17 בסיבוב בראשון על ידי בוסטון סלטיקס שם שיחק 102 משחקים וקלע 2.6 נקודות למשחק במהלכן שיחק בשירות מיין רד קלאוס מליגת הפיתוח של ה-NBA.

בשנת 2017, יאנג נקרא לסגל מחנה האימונים של קבוצת ויסקונסין הרד מליגת הפיתוח של ה-NBA. בסופו של דבר נשאר בסגל הקבוצה למשך הכל העונה.

בחודש ינואר 2018, יאנג הוחתם על חוזה דו כיווני על ידי פילדלפיה 76'. שם שיחק שלושה משחקים בלבד ועבר לקבוצת הפיתוח שלה דלאוור בלו קואוטס.

בחודש אוקטובר 2018 הצטרף מחדש לקבוצת ויסקונסין הרד אך כעבור ארבעה חודשים החליט לעזוב.

ב-8 באוגוסט 2019 חתם במכבי חיפה מליגת העל הישראלית. במדיה הפך יאנג למלך הסלים של עונת 2019/2020 עם ממוצע 20.5 נקודות למשחק.

לפני תחילת ההכנות לליגת הקורונה של ליגת העל, שוחרר יאנג ממכבי חיפה.

באוקטובר 2020 חתם בקבוצת ניו יורק ניקס ושוחרר אחרי יומיים.

בפברואר 2021 חתם בוסטצ'סטר ניקס, קבוצת הפיתוח של הניקס.

באמצע עונת 2020/2021 חתם בהפועל תל אביב. אחרי 3 משחקים, בהם קלע בממוצע 16 נקודות למשחק, נפצע יאנג, אך חוזהו הוארך לעונה נוספת . בעונת 2021/2022 קלע יאנג 16.9 נקודות בממוצע למשחק.

לקראת עונת 2022/2023 חתם יאנג לעונה נוספת בהפועל תל אביב.

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:פלינט: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מישיגן: כדורסלנים
קטגוריה:כדורסלני אוניברסיטת קנטקי
קטגוריה:בחירות דראפט של בוסטון סלטיקס
קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:כדורסלני פילדלפיה 76'
קטגוריה:כדורסלני דלאוור בלו קואוטס
קטגוריה:כדורסלני מכבי חיפה
קטגוריה:כדורסלני ויסקונסין הרד
קטגוריה:אמריקאים שנולדו ב-1995
סרגיי אוז'גוב

**סרגיי אוז'גוב** (ברוסית: **Сергей Иванович Ожегов**; 22 בספטמבר 1900 – 15 בדצמבר 1964) היה בלשן ומילנאי סובייטי.

## ביוגרפיה
סרגיי אוז'גוב נולד בכפר בגוברניית טבר למשפחת מהנדס במפעל לייצור נייר. לאחר תחילת מלחמת העולם הראשונה המשפחה עברה לסנקט פטרבורג, בה סרגיי סיים את לימודי בית הספר. לאחר סיום בית הספר הוא גויס לצבא והשתתף בקרבות של מלחמת העולם הראשונה ובהמשך במלחמת האזרחים ברוסיה. סרגיי אוז'גוב השתחרר מהשרות בשנת 1922 והתחיל ללמוד באוניברסיטת לנינגרד אותה סיים בשנת 1926. לאור הישגיו בלימודים הוא הומלץ לקריירה אקדמית ובשנת 1929 הוא סיים את הדוקטורט.

בשנת 1936 סרגיי אוז'גוב עבר למוסקבה והתחיל ללמד במוסדות להשכלה גבוהה של העיר. המעבר היה כרוך בצורך לעבוד על מילון רוסי חדש בצוות עם חוקרים נוספים שהיו במוסקבה. בשנת 1939 אוז'גוב התחיל לעבוד במכוני המחקר של אקדמיה למדעים הסובייטית לרבות במכון השפה הרוסית בו הוא ניהל אחד המחלקות.

עיקר התחום של אוז'גוב הוא כתיבת מילונים. בשנת 1935 הוא התחיל לעבוד עם צוות חוקרים נוספים על מילון השפה הרוסית. המילון כלל ארבעה כרכים שפורסמו בשנים 1935–1940. בהמשך היו מספר מהדורות מורחבות ומעודכנות.

בשנת 1949 אוז'גוב פרסם מילון נוסף. המילון עבר מספר מהדורות, שש מהם פורסמו במהלך חיים של אוז'גוב והמהדורה ה-28 יצאה לאור בשנת 2014. מילון זה היה בסיס למילונים שונים שהוכנו בברית המועצות.

בנוסף לכך אוז'גוב עבד על ספרים לכללי הכתיב. בעבודה זו הוא שיתף פעולה עם אברם שפירא.

סרגיי אוז'גוב היה חבר של מספר ועדות – ועדת שמות לרחובות של מוסקבה, ועדה להסדרת כתיב מקומות גאוגרפיות מחוץ לברית המועצות, ועדת כללי הכתיב ועוד.

סרגיי אוז'גוב נפטר במוסקבה ונטמן בבית העלמין נובודוויצ'יה.

## קישורים חיצוניים

* קורות חיים 
* 

קטגוריה:מדענים סובייטים
קטגוריה:מלונאים
קטגוריה:אישים הקבורים בבית העלמין נובודוויצ'יה
קטגוריה:בוגרי אוניברסיטת סנקט פטרבורג
קטגוריה:סובייטים שנולדו ב-1900
קטגוריה:סובייטים שנפטרו ב-1964
היום הבין-לאומי לאי-אלימות

**היום הבין-לאומי לאי-אלימות** מצוין ב-2 באוקטובר, יום הולדתו של מוהנדס קרמצ'נד גנדי.

בינואר 2004, קיבלה זוכת פרס נובל האיראנית שירין עבדי, הצעה לציין יום בינלאומי לאי-אלימות ממורה להינדית בפריז המלמד סטודנטים בינלאומיים לפורום החברתי עולמי במומבאי. הרעיון משך בהדרגה את התעניינותם של כמה ממנהיגי מפלגת הקונגרס הלאומי ההודי עד לוועידת סאטיאגרהא בניו דלהי בינואר 2007, שיזם נשיא הקונגרס הלאומי ההודי, הארכיבישוף דזמונד טוטו, ויו"ר המועצה הפרוגרסיבית המאוחדת, סוניה גנדי, במהלכה קראו השניים לאו"ם לאמץ את הרעיון.

ב-15 ביוני 2007 הצביעה העצרת הכללית של האומות המאוחדות על קביעת ה-2 באוקטובר ליום הבינלאומי לאי-אלימות. ההחלטה של העצרת הכללית ביקשה מכל המדינות החברות באו"ם להנציח את 2 באוקטובר "בדרך הולמת ולהפיץ את מסר האי-אלימות, בעזרת חינוך והעלאת המודעות הציבורית".

מנהל הדואר של האו"ם (אונפ"א) בעיר ניו יורק עיצב חותמת נלווית מיוחדת להנצחת אירוע זה, בעקבות פניית שגריר הודו באו"ם. האונפ"א הכריז כי כל דואר מטעמו היוצא בין התאריכים 2 ל-31 באוקטובר יוחתמו בחותמת זו.

## ראו גם
* יום השלום הבין-לאומי

## קישורים חיצוניים
* 
* מידע על חומרים פילטליים שונים הקשורים למוהנדס ק. גנדי

## הערות שוליים

קטגוריה:אי-אלימות
קטגוריה:מוהנדס קרמצ'נד גנדי
קטגוריה:מועדי האומות המאוחדות
קטגוריה:אירועים בחודש אוקטובר
אלימות
Il cuore è uno zingaro

"**Il cuore è uno zingaro**" (בעברית: "**הלב הוא צועני**") הוא שיר שחיברו פרנקו מיליאצ'י (מילים) וקלאודיו מאטונה (לחן). השיר זכה בתחרות השירים פסטיבל סן רמו ה-21 שנערך ב-1971, בביצוע כפול של ניקולה די בארי ונאדה. התכנון המקורי היה שהשיר יבוצע על ידי די בארי וחוזה פליסיאנו. הגרסה של די בארי שהתה שישה שבועות בראש מצעד הפזמונים האיטלקי.

זמרים אחדים הקליטו גרסאות כיסוי של השיר בהם אל מרטינו (בשם "The Gipsy in You"), פול מורייה, אל באנו, קיארה צ'יבלו, ודלידה.

## רשימת רצועות
### הגרסה של ניקולה די בארי

; סינגל 7" – PM 3575

# "Il cuore è uno zingaro" (פרנקו מיליאצ'י, קלאודיו מאטונה)
# "Agnese" (ניקולה די בארי)

### הגרסה של נדה

; סינגל 7" – PM 3576

# "Il cuore è uno zingaro" (פרנקו מיליאצ'י, קלאודיו מאטונה)
# "Insieme Mai" (פרנקו מיליאצ'י, קלאודיו מאטונה)

## קישורים חיצוניים

## הערות שוליים

קטגוריה:שירי פסטיבל סן רמו 1971
קטגוריה:שירים באיטלקית
קטגוריה:שירי צוענים
קטגוריה:סינגלים שהגיעו למקום הראשון באיטליה
I giorni dell'arcobaleno

"**I giorni dell'arcobaleno**" (בעברית: "**ימים של קשת בענן**") הוא שיר איטלקי מאת הזמר ניקולה די בארי. השיר זכה בפסטיבל סן רמו של שנת 1972 שנערכה בסן רמו שבאיטליה. בהמשך ייצג השיר את איטליה בתחרות האירוויזיון של אותה שנה שהתקיימה באדינבורו שבממלכה המאוחדת.

השיר הוא בלדה נוסטלגית שבה שר די בארי לאישה על אודות ילדותה, עליה ויתרה כשלקחה לעצמה מאהב כשהייתה צעירה מאוד. מעשה זה היה מעבר מהיר אל הבגרות, וגרם לה להיראות "מגניבה" בפני בני גילה התמימים, והפך אותה לאישה בטוחה בעצמה. למעשה היא ויתרה על מה שהיה יכול להיות "ימי חייה הטובים ביותר".

בתחרות האירוויזיון שובץ השיר במקום ה-12 בסדר ההופעה, אחרי השיר "Falter im Wind" של להקת מילסטונס שייצגו את אוסטריה, ולפני השיר "Muzika i ti" בביצוע תרזה קסוביה שייצגה את יוגוסלביה. עם סיום ההצבעה קיבל השיר 92 נקודות והגיע למקום השישי מתוך 18.

בשנה שאחר כך באירוויזיון 1973 ייצג את איטליה הזמר מסימו רניירי עם השיר "Chi sarà con te".

## קישורים חיצוניים

קטגוריה:שירי פסטיבל סן רמו 1972
קטגוריה:שירי אירוויזיון 1972
קטגוריה:שירי איטליה באירוויזיון
קטגוריה:שירים באיטלקית
קטגוריה:שירים על קשת בענן
דז'ה סומורי

**דז'ה סומורי** (במקור **מור וייס**; בהונגרית: **Szomory Dezső**; 2 ביוני 1869, פשט – 30 בנובמבר 1944, בודפשט) היה סופר, מחזאי יהודי-הונגרי שנרצח/מת ברעב בשואה. אחיו הצעיר היה אמיל סומורי.

## ביוגרפיה
ממוזער|לוח זיכרון בבית שבילה את החודשים האחרונים לפני מותו ברחוב פוז'וני 22
[ממוזער|קברו של דז'ה סומורי בבודפשט. [בית הקברות היהודי ברחוב קוזמה : 1A-10-20.]]
סומורי למד מוזיקה אך הפסיק, כי נמשך יותר לעיתונות והפך לעיתונאי. תחילה היה כתב ב"לאום", אחר כך ב"חדשות פשט" וב"יומן של פשט". הוא עבד גם במגזין "החיים", בעריכת בלה ויקאר. בשנת 1890, לפני השרות הצבאי, עבר לצרפת. הוא גר שם, ואחר כך בלונדון ופרסם *ב"*מדיאר הירלפ" בבודפשט. הוא חזר להונגריה רק ב--1906. בשנת 1908 הצטרף לכתב העת המפורסם ניוגט (מערב).

נושאי כתביו היו בדרך כלל תפיסת הקונפליקטים החדשים שנתגלו בקרב שכבת הבורגנות שצמחה במהירות בחברה ההונגרית. בימינו אלה, כתביו נראים לעיתים קרובות אופנתיים ומאופיינים בהשפעות מוזיקליות עזות. הן מאופיינות גם ברומנטיקה מסוימת. סיפוריו הקצרים היו המעולים, אך הוא זכה להצלחה אמיתית במחזותיו שמוצגות על במות תיאטרוני הונגריה עד היום.

עבודותיו הראשונות מצביעות על השפעת הנטורליזם הצרפתי של סוף המאה ה-19. במאה העשרים, בעקבות הארט נובו המוקדם, סגנונו הפך יותר ויותר מוזיקלי. שאיפתו העיקרית הייתה לפתח שפה פואטית שעובדת מוזיקלית, אך הגזמותיו גרמו לעיתים קרובות למאמץ זה שלא להגשים את עצמו. בתחילת הקריירה שלו יצירותיו היו מאופיינות בפוזה שמרנית, אריסטוקרטית. בכתביו מאוחר יותר על בעיות חברתיות בהונגריה הוא השמיע את קול הבורגנות נגד הכוחות והמסורות הפיאודליות. כתוצאה מזוועות מלחמת העולם הראשונה ואחר כך בשל התנאים האנטי-מהפכניים, ביקורתו התחדדה במקצת. הוא תיאר לעיתים בצורה לעגנית את חיי הבורגנות בבודפשט ובערי השדה ובכפרים בהונגריה. הוא כתב סיפורים קצרים בכישרון כאמור, אך רוב הצלחתו הייתה בדרמות שלו. במקום הראשון מבין אלה עומדת "טרילוגית הבסבורג".

בשל החוקים האנטי יהודיים משנת 1939 (החוק היהודי הראשון, החוק היהודי השני והחוק היהודי השלישי) כבר לא ניתן היה להציג את יצירותיו והוא הפך למטרה להתקפות העיתונות הימנית. אפילו ברחובות הפגינו נגדו. ככל שהמלחמה התקדמה הוא נשבר יותר ויותר ופרש לחלוטין. מתחילת שנות ה-40 הוא יכול היה לפעול ולהתפרנס רק במסגרת האומנותית של אומיקה - ההתאחדות הלאומית היהודית-הונגרית לחינוך. אנשי צלב החץ גירשו אותו מדירת אחיו אמיל סומורי בשדרות סנט אישטוואן, לבית מוגן בחסות שוודית ברחוב פוז'וני. אמיל סומורי עצמו נשלח למחנה השמדה ולגביו סיפרו שמת ברעב.

## כתביו
### דרמה

### פרוזה

## יצירותיו שהוצגו
**ברישומי התיאטראות בהונגריה נרשמו 59 הצגות בכורה שלו:**

## ראו גם
* לקסיקון יהודי הונגרי . עורך פטר אויווארי. בודפשט. 1929. גישה מקוונת
*דז'ה סומורי נפטר (huszadikszazad.hu)
*דז'ה סומורי סירב לקבל את פרס באומגרטן (huszadikszazad.hu)

## לקריאה נוספת

*ביוגרפיה של דז'ה סומורי בעמוד ספריית השחקנים
*ביוגרפיה של דז'ה סומורי בספרייה האלקטרונית ההונגרית

## קישורים חיצוניים

* 

קטגוריה:תיאטרון הונגרי
קטגוריה:עיתונאים הונגרים
קטגוריה:עיתונאים יהודים
קטגוריה:נספי השואה
קטגוריה:סופרים יהודים הונגרים
קטגוריה:מחזאים יהודים הונגרים
קטגוריה:סופרים אסורים (הונגריה, 1944)
קטגוריה:יהדות בודפשט
קטגוריה:משתתפי פעילות האומנות אומיקה
קטגוריה:בודפשט: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1869
קטגוריה:הונגרים שנפטרו ב-1944
עונת 2006/2007 בליגת כדורגל נשים

**עונת 2006/2007 ב[[ליגת העל בכדורגל נשים|ליגת כדורגל נשים]]** הייתה העונה ה-9 של ליגות כדורגל הנשים בישראל תחת אחריות הההתאחדות לכדורגל בישראל. העונה הסדירה נפתחה ב-12 בדצמבר 2006 והסתיימה ב-28 במאי 2007.

בעונה זו נעשה ניסיון להקים ליגת נשים שנייה כך שהליגה הסדירה כללה 12 קבוצות, ששיחקו ביניהן במשך 2 סיבובים בני 11 מחזורים כל אחד - 22 מחזורים בסך הכל.

מכבי חולון, אלופת העונה הקודמת, הגנה על תוארה וזכתה באליפות בפעם הרביעית בתולדותיה.

בסיום העונה התמודדו הפועל עירוני ראשון לציון ו-מכבי באר שבע שסיימו את הליגה עם אותו מספר נקודות במקומות ה-11-10 בצמד משחקי הכרעה על הזכות להישאר בליגה הראשונה כשהפועל עירוני ראשון לציון מנצחת בסיכום שני המשחקים ונשארת בליגה. שתי הקבוצות שסיימו אחרונות בליגה והיו אמורות לרדת לליגה השנייה, נשארו בסופו של דבר בליגה כיוון שכל הקבוצות בליגת המישנה התפרקו עוד לפני שהתחילה העונה הבאה וכתוצאה מכך ליגת המישנה חדלה מלהתקיים.

## טבלת הליגה הסדירה בסיום העונה

## מלכת השערים

## ראו גם
* גביע המדינה בכדורגל נשים 2006/2007

## קישורים חיצוניים
* עונת 2007–2006 בליגת נשים, באתר ההתאחדות לכדורגל בישראל
* 

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2006
קטגוריה:תחרויות כדורגל ב-2007
קטגוריה:2006 בישראל: כדורגל
קטגוריה:2007 בישראל: כדורגל